**JUDEŢUL SATU MARE**

**CONSILIUL JUDEŢEAN SATU MARE**

## **SERVICIUL RESURSE UMANE, SALARIZARE**

Nr. \_\_\_\_\_\_\_\_\_\_\_\_\_/\_\_\_\_\_\_\_\_\_\_2021

RAPORT DE SPECIALITATE

**privind modificarea Organigramei și a Statului de funcţii ale Muzeului Județean Satu Mare**

Prin Nota de fundamentare nr. 1672/07.07.2021, înregistrată în cadrul instituției noastre sub nr.13815/07.07.2021, Muzeul Județean Satu Mare a transmis documentația pentru aprobarea modificării Organigramei și a Statului de funcții ale Muzeului Județean Satu Mare.

Din analiza documentației rezultă faptul că sunt propuse mai multe modificări în cadrul structurii Muzeului Județean Satu Mare, și anume: înființarea unui post, transformarea a 2 posturi vacante, 2 promovari in grad profesional, precum și introducerea Bisericii de lemn dr.Vasile Lucaciu-Apa, in organigramă în cadrul Secției Etnografie ca urmare a finalizării construcției acesteia.

Modificările propuse sunt următoarele:

1. Transformarea postului de **muzeograf S IA** de la poziția 23, post vacant din cadrul **Secției Relații cu publicul**  din Statul de functii aprobat, în **muzeograf S II;**
2. Transformarea postului de **restaurator M IA** de la poziția 40, post vacant din cadrul **Secției de Restaurare-Conservare**  din Statul de functii aprobat, în **restaurator S II;**
3. Inființarea unui post de **restaurator debutant** studii superioare, durată determinată în cadrul **Secției de Restaurare-Conservare,**  poziția 45 în noul stat de funcții;
4. Introducerea Bisericii de lemn dr.Vasile Lucaciu-Apa, in organigramă în cadrul Secției Etnografie.
5. Transformari ale funcțiilor în urma promovarii**:**

**Biroul de turism cultural:**

-Muzeograf S II, poziția 30

-Referent de specialitate S III, poziția 31

**Secția Carei și Tășnad:**

-Gestionar custode MIA, poziția 50

-Educator muzeal SIA, poziția 55.

Posturile menționate la punctele 1 și 2 sunt vacante, transformarea lor fiind necesară pentru ocuparea lor prin concurs.

Înființarea postului pe durata determinată menționate la punctul 3 este necesară pentru implementarea proiectului EASYDOOR, proiect cu finanțare europeană care vizează reînnoirea sediului și a expozițiilor de bază a muzeului. Proiectul se derulează din 1 octombrie 2020 și are durata

de implementare 28 de luni, adică până la 31 ianuarie 2023. Activitățile proiectului prevăd reabilitarea sediului, care implică mutarea temporară a tuturor colecțiilor, aproximativ 500.000 de bunuri culturale. Paralel cu împachetarea, mutarea și depozitarea desfășurată în conformitate cu normele de conservare, se trece și la inventarul digitalizat al patrimoniului. Totodată, prin proiectul Easydoor se refac expozițiile de bază, activitate complexă care implică mai multe domenii specifice. Toate aceste activități înseamnă un volum de activități suplimentare față de cele stabilite în fișa posturilor, astfel este necesară suplimentare funcțiilor prin posturi temporare pe durata proiectului.

Transformarea posturilor de la punctul 5 se justifică prin îndeplinirea condițiilor de promovare în gradația imediat superioară conform HG nr.286/2011 pentru aprobarea Regulamentului-cadru privind stabilirea principiilor generale de ocupare a unui post vacant sau temporar vacant corespunzator functiilor contractuale și a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, cu modificările și completările ulterioare, prin obținerea calificativului foarte bine la evaluarea performanțelor individuale cel puțin de 2 ori în ultimii 3 ani în care aceștia s-au aflat în activitate, respectiv 6 luni pentru personalul debutant

În conformitate cu:

- Legea –cadru nr.153/2017 privind salarizarea personalului plătit din fonduri publice, cu modificările și completările ulterioare,

în urma celor expuse mai sus, se impune modificarea **Organigramei și a** **Statului de funcţii ale Muzeului Județean Satu Mare**.

În temeiul prevederilor art. 182 alin. (4) cu trimitere la cele ale art. 136 alin. (8) lit.b) și alin. (10) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**PROPUNEM:**

**adoptarea Proiectului de hotărâre privind modificarea Organigramei și a** **Statului de funcţii ale Muzeului Județean Satu Mare**

**ŞEF SERVICIU, VIZAT JURIDIC,**

Bîja Tania

Red./Tehn.B.N. 5ex.